พระพุทธเจ้า มหาศาสดาโลก

พระพุทธเจ้า มหาศาสดาโลก (Buddha) หรือ พระพุทธเจ้า (ชื่อละครที่ออกอากาศช่องซีทีวี) เป็นละครโทรทัศน์ที่ออกอากาศในประเทศอินเดียช่วงปี ค.ศ. 2013 กล่าวถึงพระพุทธประวัติ (ประวัติของพระโคตมพุทธเจ้า) ออกอากาศในประเทศไทยทางช่องเวิร์คพอยท์ครั้งแรก ตั้งแต่วันที่ 7 มีนาคม พ.ศ. 2558 ทุกวันเสาร์ - อาทิตย์ เวลา 10:00 น. - 11:00 น. และออกอากาศซ้ำในวันจันทร์ - ศุกร์ เวลา 18:20 น. นำแสดงโดย ฮีมานซู โซนิ, คาจาล เจน, ซาเมียร์ ธรรมาธิการี, กุนกุน ยุปการี กำกับการแสดงโดย ดร. ภูเพนดรา คูมาร์ โมดี (ดร. บี เค โมดี้) และในปี​ พ.ศ. 2563​ ช่องเวิร์คพอยท์​ได้นำกลับมาออกอากาศซ้ำอีกครั้ง​ ในวันจันทร์ - วันศุกร์​ เวลา​ 19:00​ น.​ เริ่มออกอากาศตอน​แรกเมื่อ​วันที่​ 6 เมษายน ในช่วงสถานการณ์การระบาดทั่วของโควิด-19​​

**เนื้อเรื่องย่อ**
"พระเจ้าสุทโธทนะ” กษัตริย์ผู้ยิ่งใหญ่แห่งกรุงกบิลพัสดุ์ เป็นพระบิดาของเจ้าชายสิทธัตถะ อยากมีทายาทมาก จึงทำทุกวิถีทางเพื่อให้พระมเหสีมีประสูติกาล เมื่อเจ้าชายสิทธัตถะ ประสูติ ก็ทรงมุ่งหวังให้พระโอรสได้เป็นมหากษัตริย์ที่ยิ่งใหญ่ จึงให้เจ้าชายร่ำเรียนวิชาการรบ กวาดต้อนคนเจ็บคนแก่ออกจากเมือง เพื่อสร้างปราสาท 3 ฤดู ให้เจ้าชายมีแต่ความสุข ไม่พบเจอความทุกข์ใดๆ
ทว่าสุดท้ายแล้วก็ต้องทรงโทมนัส เมื่อเจ้าชายหนีออกผนวชจนได้ และทรงรู้สึกอัปยศ อดสู เมื่อคิดว่าการบิณฑบาตของพระพุทธเจ้า คือ การขอทาน แต่เมื่อพระเจ้าสุทโธทนะได้ทรงสดับรับฟังพระธรรมเทศนา ก็ทรงเกิดความเลื่อมใสศรัทธาในพระพุทธศาสนา บรรลุพระโสดาบัน ประกาศตัวเป็นอุบาสก ก่อนจะบรรลุพระอรหัตผลนิพพาน ในกาลต่อมา 

**นักแสดงนำ**
 ฮีมานซู โซนิ รับบท เจ้าชายสิทธัตถะ/ พระโคตมพุทธเจ้า- คาจาล เจน รับบท พระยโสธราเถรี- ซาเมียร์ ธรรมาธิการี รับบท พระเจ้าสุทโธทนะ- ทิปิกา อุปัตยัย รับบท พระนางสิริมหามายา- กุนกุน ยุปการี รับบท พระนางมหาปชาบดีโคตมีเถรี- สิทธัตถะ วาสุเทพ รับบท พระเจ้าโธโตทนะ- ไนการ์ ข่าน รับบท พระนางมังคลา (วัยสาว)- เรซมี โกซ รับบท พระนางมังคลา (วัยแก่)- เจกัต ซิงห์ รับบท เจ้าชายเทวทัต/ พระเทวทัต- กาเบอร์ เบดี้ รับบท อสิตมุนี- ซันเกต โชกคซ์ รับบท ฉันนะ- อมิตร เบห์ล รับบท กูรู วาชัสบดี- เซอร์ภี ชูลา รับบท เลาสิกา- มายางก์ อโรรา รับบท เจ้าชายอานนท์ (พระอานนท์)- ดิเนช เมห์ธา รับบท พระเจ้าประสัณชิต

**ปรากฏการณ์ของซีรีส์พระพุทธเจ้าในประเทศไทย**

**การนำเข้าซีรีส์สู่ประเทศไทย และการระงับการให้รับชม**
ในปลายปี พ.ศ. 2556 บริษัท สหมงคลฟิล์ม อินเตอร์เนชั่นแนล จำกัด ได้ซื้อลิขสิทธิ์ซีรีส์เรื่องราวของพระพุทธเจ้าเข้ามาในไทย และนำเสนอให้ปัญญา นิรันดร์กุล ประธานบริษัท เวิร์คพอยท์ เอ็นเทอร์เทนเมนท์ จำกัด (มหาชน) ที่เพิ่งได้เดินทางกลับจากการแสวงบุญที่ประเทศอินเดีย เพื่อนำไปฉายในช่องเวิร์คพอยท์ ทั้งเนื้อเรื่อง 54 ตอน และตอนพิเศษ (ตอนที่ 55) บรรยายเสียงภาษาไทยโดยทีมพากย์พันธมิตร ทำให้ทีมพากย์พันธมิตรมีชื่อเสียงมากขึ้น โดยออกอากาศครั้งแรก และรีรันทางช่องเวิร์คพอยท์  ภายหลังจากรีรันแล้วจึงมีการนำมาให้ชมทางยูทูปอย่างถูกต้อง ทางช่องของสหมงคลฟิล์ม จนกระทั้งหมดสัญญาการซื้อขายลิขสิทธิ์ จึงได้นำออกจากยูทูบ ทั้งนี้ทั้ง 2 บริษั ร่วมโปรโมทผลงานดังกล่าวอย่างต่อเนื่อง และ ประภาส ชลศรานนท์ รองประธานของเวิร์คพอยท์ ได้แต่งเพลง "พระพุทธเจ้า" เพื่อเป็นเพลงประกอบละครซีรีส์ และได้รับการตอบรับเป็นอย่างดี

**กระแสตอบรับในประเทศไทย**
หลังจากละครเรื่องนี้ออกอากาศจนจบในวันที่ 6 กันยายน พ.ศ. 2558 ทางช่องเวิร์คพอยท์ ได้จัดรายการพิเศษ แฟนพันธุ์แท้ พระพุทธเจ้า มหาศาสดาโลก และมีผู้ชนะคือ ธนวินท์ ธรรมกุล (คุณโบท) และต่อมาก็มีเสียงเรียกร้องจากผู้ชมทั่วประเทศว่าอยากชมซ้ำ ทางช่องเวิร์คพอยท์จึงนำมาออกอากาศซ้ำอีกครั้ง ทุกวันจันทร์ - ศุกร์ เวลา 18:20 น. - 19:15 น. ต่อมาทางสหมงคลฟิล์ม ได้ทำดีวีดีออกมาจำหน่าย และมียอดคนสั่งซื้อจำนวนมาก​ และในปี พ.ศ. 2563 ช่องเวิร์คพอยท์ ร่วมจับมือกับเจเคเอ็น โกลบอล กรุ๊ป (ซึ่งซื้อลิขสิทธิ์มาจากของสหมงคลฟิล์ม) ได้นำกลับมาออกอากาศซ้ำอีกครั้ง ในวันจันทร์ - วันศุกร์ เวลา 19:00 น. เริ่มออกอากาศตอนแรกวันที่ 6 เมษายน ในช่วงการระบาดทั่วของโควิด-19 ในประเทศไทย

**การนำออกอากาศซ้ำในช่องอื่น**
ต่อมาทางช่อง ซีหนัง (Zee TV ที่ออกอากาศในไทย) ได้นำซีรีส์เรื่องนี้มาออกอากาศซ้ำทุกวันเสาร์ - อาทิตย์ 18:50 น. - 19:50 น.
และล่าสุดทางช่อง ช่อง 3 แฟมิลี่ (ช่อง 13) ได้นำซีรีส์เรื่องนี้มาออกอากาศซ้ำทุกวันจันทร์ - ศุกร์ 16:45 น. - 18:00 น. เริ่ม 10 กรกฎาคม 2561

**อ้างอิง**

**ลำดับรายการโทรทัศน์**
หมวดหมู่:ละครโทรทัศน์อินเดียในปี พ.ศ. 2556